Imtella' Frar 10, 2021 Is-Senat Amerikan ivvota biex jibdew proċeduri ta' impeachment fil-konfront tal-eks President Amerikan Donald Trump. It-tim legali ta' Donald Trump argumenta li huwa ma jistax jgħaddi min dan il-proċess wara li ġiet fi tmiema l-Presidenza tiegħu. Iżda b'56 vot favur u 44 kontra s-senat ivvota favur it-tkomplija tal-proċeduri b'saħansitra diversi membri Repubblikani jivvutaw kontra l-eks President tagħhom. Bis-Senat jiddikjara li l-impeachment jirispetta l-Kostituzzjoni Amerikana. Trump qed ikun akkużat li instiga l-vjolenza f'diskors li għamel lill-partitarji tiegħu biex ma jaċċettawx it-telfa elettorali. Wara r-rally tas-sitta ta' Jannar kien hemm protesti u rvellijiet fil-Kungress Amerikan fejn il-partitarji ta' Trump daħlu bil-forza u mietu ħames persuni fil-Capitol fosthom uffiċjali tal-Pulizija.